E storia di Grot di Lourdes na Sero Preto, San Nicolas 

Na Sero Preto na e parti noordoost di San Nicolas tabatin un pos di awa cu 
hopi di hende di antes tabata bay busca awa pa uso na cas. Un poco mas 
panort bo ta haya un luga di debocion cu yama Grot di Lourdes. 


Dia 11 di februari 1958 Aruba a celebra e aparicion di La Virgen Maria na 
Lourdes, Francia. Pastoor Erkamp cu tabata e pastoor na San Nicolas na e 
ocasion aki, a bin cu e idea pa tambe pone un estatua di Maria den un grot 
na Sero Preto. Asina tambe e grot di Lourdes aki a wordo crea bou guia di 
Pastoor Erkamp y parokianonan na aña 1958. Un estatua cu a pisa 700 kilo a 
wordo lanta y poni den e grot cu a haya e nomber Grot di Lourdes. Un aña 
despues e estatua a wordo bendiciona pa Mgr. Holteman, Obispo di 
Willemstad. 


Di dia cu Mgr. Holterman a bendiciona a grot aki, el a bira un luga pa hopi 
oracion. Hopi hende ta bin pa cende un bela y haci oracion pa nan 
defuntonan. Un luga sigur basta bishita pa nos parokianonan pero tambe 
nos turistanan cu tur dia ta bin pa asina mira e birgen y haci oracion y 
peticion na nos Mama Maria. 


Tin un comision cu ta traha duro pa sina mantene e luga aki constantemente 
den bon condicion y pastoor di parokia San Nicolas semper ta celebra un 
santo sacrificio di misa riba e ultimo Diasabra di luna na e grot aki pa 7'or di 
mainta, mei mei di e naturalesa Riba e dia di conmemoracion mes, esaki ta 

wordo presidi pa un procesion cu ta sali for di misa Santa Theresita for di 
unda ta carga e birgen na man cu canto y oracion te na e grot Pa esnan cu 
no por subi e trapinan pa bay ariba na e grot pa sigui e santo sacrificio di 
misa, tin stoelnan abou pa nan tambe pr sinta y sigui e misa. 


Un luga cu bo por bay haci bo oracion of peticion den tur trankilidad y den un 
ambiente di puro naturalesa. 

